open-index/open-wikipedia-markdown huggingface dataset:
Hovrätten för Övre Norrland

**Hovrätten för Övre Norrland** er en hovrätt som dekker Västerbottens län og Norrbottens län. Hovrätten er lokalisert i Umeå, i et av byens eldste hus – et av få murhus som ble bygd før den store brannen som i 1888 ødela store deler av byen.

## Bygningen
Den store hvite bygningen, som ble bygd i årene 1886–87, ble tegnet i nyrenessansestil av arkitekt Johan Nordquist. Huset ble de første årene brukt som høyskole for folkeskolelærerinner og rommet foruten rektors bolig, klasserom, aula og gymnastikksal, og var omgitt av en liten park.

På 1920-tallet ble ikke lenger bygningen brukt av lærerskolen, og fungerte i de påfølgende år som kulturhus med både et bibliotek og et museum. Den store aulaen ble brukt som konsert- og teaterlokale.

Huset ble bygd ut mot øst og vest på 1950-tallet, og har senere blitt renovert innvendig flere ganger, senest i 1999.

## Hovrätt

Da Hovrätten för Övre Norrland i 1936 ble skilt ut fra Svea hovrätt for å minske dennes sakssmengde, ble bygningen overtatt av den nye hovrätten, som ble innviet 16. desember 1936 av kong Gustaf V.

### Organisasjon
Hovrättspresident er siden 2012 Margareta Bergström som ettertrådte Anders Iacobaeus. Hovrätten består av en administrativ avdeling og en dømmende avdelning.

## Referanser


## Eksterne lenker
*
Lat læring

**Lat læring** er en type læringsmetode innen kunstig intelligens. At en metode er lat, betyr at den ikke oppretter en klassifiseringsmodell av læringssettet før den får en spørring. Dette kommer med både positive og negative sider. Den positive siden er at problemet blir løst lokalt, noe som betyr at en metode kan løse flere problem samtidig, samtidig som det håndterer problemer i domenet bra. En negativ side ved late algoritmer er at man alltid må ha treningssettet tilgjengelig for å kunne klassifisere objekter, kontra å bare ha en modell klar for klassifiseringen. Siden man ved hver klassifisering må bruke hele treningssettet og gjøre hele algoritmen på nytt, kan det bruke lang tid dersom det er mange objekter å klassifisere. Dette kan dog i noen tilfeller bli gjort opp for av den raske/ikke-eksisterende læringsprosessen.

Ett eksempel på en lat algoritme er k-nærmeste nabo.

## Kilder
* Baeza-Yates, R., & Ribeiro-Neto, B. (n.d.). Modern information retrieval, the concepts and technology behind search (pp. 299–300).
* Altman, N. S. (1992). An Introduction to Kernel and Nearest-Neighbor Nonparametric Regression. The American Statistician. Retrieved from https://web.archive.org/web/20140521201427/http://www.stat.washington.edu/courses/stat527/s14/readings/Altman_AmStat_1992.pdf

## Eksterne lenker
* Lazy Learning for Local Regression
* The Lazy Learning Package
Genetter

- se arter

**Genetter** er et rovdyr i snikekattfamilien. Den kjennetegnes av en meget langstrakt kropp, en naken, langsgående stripe på fotsålene, fem tær med klør på for- og bakpotene, lang hale og mellomstore ører. Pelsen er vanligvis beige med et påfallende svart mønster. Det forekommer helt svarte individer. Dyrene når en kroppslengde mellom 42 og 58 centimeter, en halelengde mellom 39 og 53 centimeter og en vekt mellom 1 og 3 kilogram.

## Utbredelse
De fleste artene lever i Afrika, med unntak av en art som også forekommer i søndre Europa og på Den arabiske halvøy.

## Arter
Antallet arter er omdiskutert.
* *Genetta abyssinica* (abyssinsk genett, etiopisk genett), forekommer i Etiopia og tilgrensende områder
* *Genetta angolensis* (angolansk genett), forekommer i Angola og Mosambik
* *Genetta bourloni*, forekommer i Liberia og tilgrensende områder i nabostatene
* *Genetta cristata*, forekommer i et mindre område i Nigeria og Kamerun
* *Genetta genetta* (småflekket genett, europagenett, vanlig genett), forekommer i Afrika, Den arabiske halvøy, Spania og Portugal
* *Genetta johnstoni* (Johnstons genett), forekommer i det vestre Afrika, fra Guinea til Ghana
* *Genetta maculata* (pantergenett), regnes av noen som samme art som *Genetta tigrina*
* *Genetta pardina*, forekommer i det vestre Afrika
* *Genetta piscivora*, forekommer i de nordøstre delene av Kongo
* *Genetta poensis* (kongegenett), forekommer i flere separate populasjoner nær ekvator i Afrika
* *Genetta servalina* (servalgenett, skogsgenett), forekommer i det sentrale og østre Afrika
* *Genetta thierryi* (haussagenett, vestafrikansk genett), forekommer på savannen i det vestre Afrika
* *Genetta tigrina* (storflekket genett), forekommer i det sørlige Afrika
* *Genetta victoriae* (kjempegenett), forekommer i Kongo-Kinshasa og Uganda
## Eksterne lenker
*
Arendal byfogd

**Arendal byfogd** var et byfogdembete i Aust-Agder. Etter revisjonen av Kristiansands privilegier 1. mars 1690, fikk Arendal og Risør sin egen felles byfogd. Ordningen med felles byfogdembete forsvant da Risør fikk egen byfogd i 1779. Byfogdembetet i Arendal ble nedlagt etter kongelig resolusjon 11. mai 1934, med virkning fra 1. januar 1935. Fra samme tidspunkt ble Arendal kjøpstad lagt til Nedenes sorenskriveri, slik at landdistriktet og byen utgjorde ett domssogn, mens byen ble eget tinglag.

## Arkiv
Arkivet etter Arendal byfogd er levert til Statsarkivet i Kristiansand. Arkivet har et omfang på 101 hyllemeter.

## Eksterne lenker
* Arkivkatalog for Arendal byfogd hos Statsarkivet i Kristiansand 
* Skannede pantebøker fra Arendal byfogd hos Digitalarkivet
* Skannede skifteprotokoller og dødsfallsprotokoller fra Arendal byfogd hos Digitalarkivet.
* Skannede tingbøker fra Arendal byfogd hos Digitalarkivet

## Kilder
Statsarkivet i Kristiansand, arkivkatalog for Arendal byfogd.
Østre Nedenes sorenskriveri

**Østre Nedenes [[sorenskriveri]]** var et sorenskriveri i Aust-Agder. Etter kongelig resolusjon 19. november 1824 ble Nedenes sorenskriveri delt mellom Vestre Nedenes sorenskriveri og Østre Nedenes sorenskriveri. Østre Nedenes sorenskriveri bestod da av Strengereid tinglag som omfattet Austre Moland, Barbu, Tromøy, Dypvåg, Flosta, Holt, Gjerstad og Søndeled. Etter ny omorganisering i 1852 ble Østre Nedenes sorenskriveri nedlagt, og tinglagene underlagt Holt sorenskriveri og Nedenes sorenskriveri.

## Arkiv
Arkivet etter Østre Nedenes sorenskriveri ble overført til Holt sorenskriveri, og er avlevert til Statsarkivet i Kristiansand.

## Eksterne lenker
* Arkivkatalog for Østre Nedenes/Holt sorenskriveri hos Statsarkivet i Kristiansand 
* Scannede pantebøker fra Østre Nedenes/Holt sorenskriveri hos Digitalarkivet
Corey Crawford

**Corey Crawford** (født 31. desember 1984 i Montréal, Québec, Canada) er en canadisk tidligere profesjonell ishockeyspiller. 

I sin karriere spilte Crawford for New Jersey Devils og Chicago Blackhawks.

Crawford ble listet som 52 totalt i NHL-draften 2003 av Chicago Blackhawks.

## Karrieren

Corey Crawford har lenge vært målvakt hos Chicago Blackhawks, da han ble draftet allerede i 2003 og deputerte mot Minnesota Wild 22. januar 2006. Men han spilte deretter få kamper i de etterfølgende sesongene, mye på grunn av at Blackhawks hele tiden hadde stabile målvakter i laget. I årene 2005-2009 var Nikolaj Khabibulin førstemålvakt i Blackhawks. Da han forsvant til Edmonton Oilers i forkant av sesongen 2009–10 tok Antti Niemi plassen som andremålvakt bak Cristobal Huet og senere også plassen som førstemålvakt. I sluttspillet 2010 valgte trenerne å satse på Niemi. 

Etter at Chicago Blackhawks vant Stanley Cup samme år begynte man å forberede laget slik at det skulle passe til lønnstaket. I og med at man ikke hadde råd til å gi Antti Niemi den lønn han krevde, åpnet det seg en mulighet for Corey Crawford da det også ryktes at også Cristobal Huet var på vei bort. Da Blackhawks sommeren 2010 skrev en ett-årskontrakt med Marty Turco, ble det klart att Corey Crawford skulle få begynne som andremålvakt. Men desto lengre sesongen 2010-2011 varte, desto mer ustabil form viste Turco i målet. Til slutt var Crawford den beste målvakten og tok over plassen som førstemålvakt i Blackhawks. Mellom 20. februar og 5. mars 2011 hadde Crawford åtte seire på rad, noe som er rekord for en rookiemålvakt i NHL.

19. mai 2011 bekreftet Blackhawks at man forlenget med Crawford. Etter suksessesongen 2010-2011 valgte man å gi ham en treårskontrakt som fyller 2,66 millioner dollar av lønnsbudsjettet. Under sin første sesong hadde han en redningsprosent på 91,7 og slapp inn gjennomsnittlig 2,30 mål per kamp (GAA).

## Referanser


## Eksterne lenker
* 
*  Corey Crawford biografi hos hockeygoalies.org - statistikk og kampoversikt
*  Profil hos Chicago Blackhawks
*  Yahoo! Sports Profil
Perlebreen

**Perlebreen** kan vise til: 
 
* Perlebreen (Dronning Maud Land),  isbre i den østre delen av Dronning Maud Land.
* Perlebreen (Svalbard)
MS «Frøyfart»

**MS «Frøyfart»** er en passasjerbåt av typen katamaran, bygget i aluminium ved Mjosundet Verft AS i 1991. MS «Frøyfart» var eid og drevet av Fosen Trafikklag, som i 2008 ble en del av det nystartede rederiet FosenNamsos Sjø AS. MS «Frøyfart» opererer på Frøya i Sør-Trøndelag som reservefartøy på rederiets ruter i Trøndelag. MS «Frøyfart» har plass til 72 passasjerer og en besetning på 3 personer på hvert skift.

## Historikk
I 2014 gikk MS «Frøyfart» i opplag/ da den nye MS «Frovær» ble satt inn på strekningen. MS «Frøyfart» ble liggende til kai på Frøya som reservefartøy. Senere ble MS «Frovær» erstattet av MS «Vetlefjord», og Frøyfart fortsatte som reservefartøy for Vetlefjord.

Frøyfart gikk på grunn tidlig om morgenen den 6. februar 2019, på vei inn til Dyrøy fergekai. Etter hendelsen ble Frøyfart slept til Kvernhusvik Skipsverft for reparasjon.

Om morgenen den 12. januar 2021 kolliderte båten med en stake ved Mausundvær.

Etter ytterligere en kollisjon ble det konstatert store skader i skroget. I desember 2023 ble båten derfor seilt til Fosen Gjenvinning. Båten vil antakeligvis kondemneres.

## Tekniske data

*Kallesignal:  LDZQ
*Lengde oa: 24,19 meter
*Bredde: 9 meter
*De. 3,05
*Bruttotonnasje: 149
*Motor: 2 x MTU12V183TE62 på 500kW
*Hastighet: 20 knop.

## Referanser


## Eksterne lenker
*
Nordbøåna kraftverk

**Nordbøåna kraftverk** er et vannkraftverk i Nissedal kommune i Telemark.

Det er et elvekraftverk som utnytter et fall på 193 meter.

Installert effekt er 1,6 MW fra en peltonturbin. Årsproduksjon er anslått til 4,2 GWh.

Nordbøåna Kraft AS eies av Clemens Kraft.

## Referanser


## Kilder
* 
* NVE vannkraftdatabase
* Vest-Telemark blad (arkiv)
* Clemens Kraft
Megan Leigh

**Megan Leigh** (født 2. mars 1964 i Oakland i California, død 16. juni 1990) var en amerikansk erotisk danserinne og pornoskuespiller. Hun ble av og til titulert som *Carolyn Chambers*, *Megan Lee* eller *Heather Newman*.

## Referanser


## Eksterne lenker
* 
*  rame.net om Megan
*  Excaliburfilms.com - Megan Leigh
*  Biografi
Ananjiv

**Ananjiv** (ukrainsk Ананьїв, russisk Ананьев, *Ananjev*) er en by i Odesa oblast i Ukraina. Den ligger ved elven Tiligul. 
Byen har  innbyggere (anslag 2021) og dekker et areal på . Byen hørte til Den moldovske autonome sosialistiske sovjetrepublikken fra 1924 til 1940.

## Referanser


## Eksterne lenker
*
Skeppshandelsfrågan

**Skeppshandelsfrågan** var en politisk sak i Sverige på 1820-tallet da landet solgte eldre krigsskip, offisielt til britiske handelshus.

Fartøyene ble imidlertid solgt videre, og de reelle mottakerne var forhenværende spanske kolonier i Amerika, som da kjempet for å bli selvstendige stater. Storbritannia hadde anerkjent flere av disse statene og var kjent med hvem som skulle motta fartøyene.

Andre europeiske stormakter støttet imidlertid Spania, og Russland truet Sverige med krig om salget ikke ble stoppet, noe Sverige etterhvert ble tvunget til å gjøre.

## Eksterne lenker
* ''Berättelser ur svenska historien'', «Bind 10: Karl XIV Johan», Stockholm, F. & G. Beijers Förlag 1886
Artsyz

**Artsyz** (ukrainsk Арциз; bulgarsk Арциз, *Artsiz*; rumensk *Arciz*, tyrkisk *Artsız* eller *Arsız*) er en by i Odesa oblast i Ukraina. Byen har omkring  innbyggere (2011). 

## Referanser


## Eksterne lenker
*
Jacques de Billy

**Jacques de Billy** (født 18. mars 1602 i Compiègne; død 14. januar 1679 i Dijon) var en fransk jesuitt, astronom og matematiker.

De Billy studerte ved jesuittkollegier i Champagne og underviste i matematikk der. For eksempek underviste han i 1629/30 i Pont-à-Mousson og studerte teologi der, og fra 1631 til 1633 underviste han i Reims. En av hans studenter der var Claude Gaspard Bachet de Méziriac. Deretter underviste han i Grenoble, i Chalons, Langres, Sens og fra 1665 til 1668 i Dijon, der Jacques Ozanam var blant hans studenter.

De Billy korresponderte med Pierre de Fermat om tallteori. En samling av problemer fra Fermats brev med et essay ave Billy om Fermats tallteori ble offentliggjort av Fermats sønn Samuel i et appendiks til den posthume utgivelse av Fermats Diofant-utgave i 1670 (*Doctrinae analyticae inventum novum*). De gir innblikk i Fermats matematiske fremgangsmåte ved løsningen av diofantiske ligninger.

De Billy offentliggjorde en trkke matematiske avhandlinger og lærebøker.

Han offentliggjorde også astronomiske tabeller, for eksempel over formørkelsene mellom 1656 og 1693. Han tok avstand fra astrologi og de overtroiske forestillinger som gjerne dukket opp i formindrelse med kometer.

Månekrateret Billy er oppkalt etter ham.

## Skrifter
* *Abrégé des préceptes d'algèbre*, 1637
* *Nova geometricae clavis algebra*, 1643
* *Tractatus de proportione harmonicae*, 1658
* *Diophantus geometria sive opus contextum ex arithmetica et geometria simul*, 1660
* *Inventum Novum* er å finne i Fermat, Oeuvres, III (utgitt av Paul Tannery), Paris 1896, s. 325-398

## Referanser
Jean-Louis Guez de Balzac

**Jean-Louis Guez de Balzac** (født 31. mai 1597 i Angoulême, død 18. februar 1654 samme sted) var en fransk forfatter.

## Liv og virke
Guez de Balzac kom fra en velstående borgerlig familie. I ungdommen studerte han ved to jesuittkollegier i Angoulême og Poitiers, der han lærte seg latin, særlig latinsk retorikk.

I 1612 møtte han Théophile de Viau da de Viaus trupp besøkte Angoulême, og flyktet hjemmefra med truppen. De to reiste sammen med truppen for en tid, men da den ankom Leiden lot de seg innskrive ved byens universitet i mai 1615, skjønt det er mulig at de lå ved universitetet også i 1613.

Hans brev til venner og til viktige hoffmenn gav ham et stort ry. Han ble overøst med ros, og han ble stamgjest (en *habitué*) ved *[[Hôtel de Rambouillet]]*. I 1624 ble en samling av hans *Lettres* publisert, og ble mottatt vel. Fra Chateau de Balzac, som han hadde trukket seg tilbake til, fortsatte han å korrespondere med Jean Chapelain, Valentin Conrart og andre.

I 1634 ble Balzac valgt til å sitte i Académie française. 

Guez de Balzacs berømmelse skyldes i det alt vesentlige hans *Lettres*, En neste samling ble offentliggjort i 1636. *Recueil de nouvelles lettres* ble trykket det påfølgende år. Hans brev, skjønt tomme og affektert i substans, viser en mesterlig stilsikkerhet, og viste hvordan den franske prosa kunne beherskes med klarhet og presisjon. Hans stil ble normsettende hva gjaldt utviklingen av et nasjonalt stilideal og med hensyn til vesentlige idiomatiske elementer. Balzac tilskrives derfor æren for å bevirket en reform av fransk prosa som er sammenlignbar med  François de Malherbes innflytelse på fransk poesi. 

I 1631 publiserte han en eulogi av Ludvig XIII av Frankrike, med tittelen *Le Prince*; i 1652 kom *Socrate chrétien*, og så *Aristippe ou de la Cour* i 1658.

## Referanser
Anna Mathisen

**Anna Mathisen**  (født *Hovde* 3. september 1881 i Vardø, død 23. oktober 1966) var en norsk kvinnesakskvinne og Arbeiderparti-politiker, bosatt i Odda.

Hun vokste opp i et politisk miljø i Vardø, deretter var hun i USA før hun med Hovde-familien flyttet til Odda rundt 1907. Også andre i familien var politisk aktive. Den ene broren, Anianus Edvard Hovde (1875–1915), var den første som representerte Odda Arbeiderparti i kommunestyret, da Odda ble egen kommune i 1913.

Hun giftet seg med Johan Emil Mathisen (1875–1962) som kom frå Senja, og de livnæret seg ved å drive fiskehandel i en liten bu i Brotateigen i Odda.

Anna Mathisen var aktiv i Arbeiderpartiets kvindeforbund, der hun også satt i styret. I samtiden - og ettertiden - ble hun kjent for et utspill på et møte i kvinneforeningen i Odda, der hun oppfordret sine medsøstre til å aksjonere ved å nekte å ligge med sine ektemenn. Denne sex-nekten ble angivelig satt ut i livet, og etterfulgt av protestaksjon fra mennenes side. 

Ved den store splittelsen i Arbeiderpartiet i 1923 fulgte partiet i Odda det nye Norges Kommunistiske Parti, og industribygda på Vestlandet ble en av NKPs sterkeste bastioner. Mathisen fulgte imidlertid Odda-mindretallet videre i AP, og stilte seg i spissen for gjenoppbygging av APs kvinnebevegelse i Odda forenede arbeiderpartis kvinneforening, senere Odda Arbeiderkvinnelag.

Anna Mathisen engasjerte seg sterkt for å få opprettet et mødrehygienekontor i Odda, og hun ble leder for den såkalte mødrehygienekomiteen. I 1932 kunne kontoret åpne dørene for første gang. Anna Mathisen var styreleder for kontoret de første årene.
 
## Referanser


## Eksterne lenker
* Om Anna Mathisen på Norsk Vasskraft- og Industristadmuseums nettsider
Einar Wexelsen (kunsthistoriker)

:*For flere personer med samme navn, se [[Einar Wexelsen]].*

**Einar Wexelsen** (født 1944) er en norsk kunsthistoriker og museumsdirektør.

Han var direktør for Sandefjordmuseene i 16 år og generalsekretær i Fortidsminneforeningen. I 1993 tiltrådte Wexelsen som direktør for det nyopprettede Haugar Vestfold Kunstmuseum og arbeidet blant annet med ombyggingen av Tønsberg sjømannskole til kunstmuseum. I en kortere periode var Wexelsen også sjef for Stenersenmuseet i Oslo.

Wexelsen har hatt en rekke verv i norsk museumsvesen og har også vært engasjert internasjonalt. Han har vært leder av den norske seksjonen i Skandinavisk Museumsforbund og ett av Norges to medlemmer i komiteen for opprettelse av et museum på Syd-Georgia.

Wexelsen har skrevet flere bøker om bildekunst.

Han vokste opp i Narvik. Han er sønnesønn av kjøpmann og ordfører Einar Wexelsen (1875–1963).

## Verk
* *Maleriet i Vestfold* (1995)
* *Hans Gerhard Sørensen* (2005)
* *Kunst er vennskap. Wilhelm Wetlesen* (2006)
* *Carl Nesjar,* utgitt av Haugar – Vestfold Kunstmuseum og Labyrinth Press, redigert Einar Wexelsen

## Referanser
Adrian Aas Stien

**Adrian Aas Stien** (født 28. oktober 1992) er en norsk landeveissyklist som konkurrerer for TVK Elite.
Under NM i banesykling i 2012 tok han gull på 1000 meter.
Han hadde en stygg velt med nakkebrudd i Ringerike Grand Prix i mai i 2013, men gjorde comeback kun et par måneder senere.

## Meritter
* NM-gull 1000 meter bane, 2012
* 1. Plass sammenlagt Østfold 3-dagers, mai 2014
* 1. Plass rankingritt bakkefellesstart Grenland, april 2014
* 1. Plass Norgescup 2. Trondheim 2014
* Leder av norgescupen sammenlagt (25.05)

## Referanser




## Eksterne lenker
*
Bilytske

**Bilytske** (ukrainsk Білицьке, russisk Белицкое, *Belitskoje*) er en by i Donetsk oblast (provins) i Ukraina. Byen har omkring 480 innbyggere pr. 22. august 2025.. 
__NOTOC__
## Historie
Under andre verdenskrig, fra november 1941 til 1943, var stedet okkuopert av aksemaktene.

I desember 1966, ble den bymessig bebyggelse en ny.

I 1980-årene var økonomien basert på utvinning av kull. Ved folketellingen i januar 1989 hadde byen  innbyggere.

I januar 2013 var befolkningen på .

## Demografi
Morsmål registrert ved folketellingen i Ukraina i 2001:
*Ukrainsk 93,7%
*Russisk  5,7%
*Belarusisk  0,3%

## Referanser


## Eksterne lenker
*
Ogenyi Onazi

**Ogenyi Eddy Onazi** (født 25. desember 1992) er en nigeriansk fotballspiller som spiller for den tyrkiske klubben Denizlispor.

## Landslaget
Han spiller også for det nigerianske landslaget og ble den 7. mai tatt ut i bruttotroppen til VM i Brasil.

Han ble tatt ut i s tropp til VM i fotball 2018 i Russland.

2021 litausiske FK Žalgiris.

20. august 2021 signerte han med tyrkiske Denizlispor.

## Meritter
**Lazio**
* Coppa Italia: 2012-2013

**Nigeria**
* Afrikamesterskapet: 2013

## Referanser


## Eksterne lenker
*
Albertsbreen

**Albertsbreen** er en isbre med mange bresprekker beliggende i Antarktis. Den er omkring 15 km lang, og flyter østover fra Avery Plateau i Graham Land før den munner ut i Millfjorden mellom Balchbreen og Southard Promontory. Breen ble fotografert fra luften av den amerikanske marinen 23. desember 1968. Den ble skissert fra disse bildene av britiske Directorate of Overseas Surveys i 1980, og plassert på kartet ut ifra landmålinger gjennomført av Falkland Islands Dependencies Survey (FIDE) mellom 1947 og 1957. I forbindelse med at stedsnavn i området ble kalt opp etter historikere, fikk breen 2. desember 1980 sitt navn av UK Antarctic Place-Names Committee etter Fred G. Alberts, en amerikansk toponymist og sekretær i Advisory Committee on Antarctic Names (US-ACAN) i perioden 1949−1980. 

## Se også
*Mount Alberts
*Liste over isbreer i Antarktis

## Referanser

*
*
 Denne artikkelen inneholder stoff fra United States Geological Survey-artikkelen «Alberts Glacier»  som er i offentlig eie (innhold fra Geographic Names Information System).
Jacques de Serisay

**Jacques de Serisay** (1594 – 1653) var en fransk lyriker.

Serisay arbeidet i forvaltningen av eiendommene til hertugene av La Rochefoucauld. Han tilhørte kretsen til Valentin Conrart. Lite er kjent om Serisay, og få av hans dikt er bevart.

Hans navn knyttes til Académie française, det franske akademi, som ble grunnlagt i 1634 på befaling av den mektige kardinal Richelieu på puristisk grunnlag; hensikten var å bevare det franske språk. I et brev av 22. mars 1634 aksepterte Serisay kardinalens tilbud om beskyttelse, og lovte på vegne av sine litterære kollegaer at akademiet skulle først og fremst «rense språket fra den skitt som det hadde samlet.» Med kardinalens støtte ble Serisay akademiets første president, og satte seg i fore med å utgi en ordbok. Serisay satt i akademiet fra 1634 og til 11. januar 1638. Han hadde sete nummer 3. Mot slutten av 1653 døde de Serisay, og våren etter ble biskop Paul-Philippe de Chaumont valgt til hans etterfølger.

## Referanser
Jean Desmarets de Saint-Sorlin

**Jean Desmarets de Saint-Sorlin** (født 1595 i Paris, død 28. oktober 1676) var en fransk forfatter, kjent for et religiøst og patriotisk epos, *Clovis* (1657), om frankernes kristning. 

Jean Desmarets foretrakk langt sin samtid fremfor antikken som han slett ikke regnet som noen gullalder. Han var blant dem som mente at fransk helt burde fortrenge døde språk som latin, jfr en diskusjon rundt 1670 om innskriften på en triumfbue burde være på fransk eller latin. Også det franske akademi gikk i favør av fransk og levende språk generelt.  Hans kristentro overbeviste ham om at hedningene hadde vært dårligere mennesker - med kristendommen kom angivelig noe helt enestående inn i verden. 

På 1600-tallet ble det i stigende grad stilt spørsmål ved antikkens angivelige storhet og tanken om at «gullalderen» lå i fortiden, ut fra en mytisk forestilling om at oldtiden stod sitt guddommelige opphav nærmere. Allerede Cicero hadde tatt opp at samtiden i stedet beriket arven etter fortiden. Vergil forutså i sin fjerde eklog en gullalder som ville vende tilbake. Kristendommen er opptatt av hva mennesket kan bli mer enn hva det er, og skuer fremover mot Kristi gjenkomst.

I sitt oppgjør med antikken var Desmarets spesielt kritisk til Homer, og slo fast at grekere og romere slett ikke var «de gamle». Tvert om var de «de unge»; og det er urimelig å vente å finne mer hos et barn enn hos en voksen, som også Francis Bacon hadde påpekt i *[[Novum Organum]]*. For Desmarets var Guds skaperverk fullkomment fra starten av; men menneskenes oppfinnelser er basert på at folk drar lærdom av hverandre, og dermed er siste generasjon etter hans mening alltid den mest fullkomne. 

## Verkere
* *Abraham ou la vie parfaite*. (1680)
* *Les amours du compas et de siècle et ceux du soleil et de l'ombre*
* *l'Ariane. Roman*. (1632)
* *Aspasie. Tragedie*. (1636)
* *Au roy sur sa conqueste de la France-Comté*. (1668)
* *Clovis ou la France chrétienne*. (1657)
* *La comparaison de la langue et de la poesie françoise, avec la greque et la latine*. (1670)
* *La défense de la poésie*. (1675)
* *La défense du poème heroïque avec quelquels remarques sur les œuvres satyriques du Sieur D****. (1674)
* *Erigone. Tragedie*. (1638)
* *Esther*. (1669)
* *Europe. Komödie*. (1643)
* *Marie-Madeleine ou la grâce triomphante*. (1654)
* *Mirame. Tragikomödie*. (1641)
* *Les promenades de Richelieu ou le Vertus chrestiennes*. (1653)
* *Les quatre livres de l'imitation de Jesu-Christ*. (1654)
* *Response à l'inosente apologie de Port-Royal*. (1666)
* *Roxanne. Tragikomedie* (1639)
* *Scipion l'Africain. Tragikomedie*. (1639)
* *La triomphe de Louis et de son siècle*. (1674)
* *Les Visionnaires. Komödie*. (1637)

## Referanser


## Kilder
* *[[Svensk uppslagsbok]]*. Malmö 1931.
Tellefine Pedersen

**Tellefine Laurine Pedersen**  (født 29. desember 1876, død 7. januar 1956) var en norsk kvinnesakskvinne og Arbeiderparti-politiker.

Pedersen var aktiv i Arbeiderpartiets kvindeforbund, og etter den store splittelsen i Arbeiderpartiet i 1923 sentral i oppbyggingen av APs kvinnebevegelse i Arendal og Aust-Agder. 
 
## Referanser
Albonebreen

**Albonebreen** er en dyp og smal isbre på østsiden av Wolseley Buttress som flyter sørover fra Detroit Plateau til Larsenfjorden på Nordenskjöldkysten i Graham Land i Antarktis. Den ble kartlagt av Falkland Islands Dependencies Survey (FIDE) gjennom landmålinger utført i 1960−61, og fikk sitt navn 12. februar 1964 av UK Antarctic Place-Names Committee etter Daniel "Dan" Albone, en engelsk oppfinner og ingeniør som designet traktoren Ivel (den første vellykkede traktoren med en forbrenningsmotor). Advisory Committee on Antarctic Names (US-ACAN) godkjente navnet senere samme år. Breen står oppført under navnet *Glaciar Albone* i *Argentine Gazetteer of 1991*. Den ble opprinnelig oppført på kartet på 64°12'S 59°45'V, men disse koordinatene har siden blitt endret til 64°13′S 59°42′V.

## Se også
*Liste over isbreer i Antarktis

## Referanser

*
*
 Denne artikkelen inneholder stoff fra United States Geological Survey-artikkelen «Albone Glacier»  som er i offentlig eie (innhold fra Geographic Names Information System).
Teri Weigel

**Teresa "Teri" Susan Weigel** (født 24. februar 1962) er en amerikansk modell og tidligere såkalt playmate for Playboy. Hun er den eneste playmate som har gått over til å spille inn pornofilmer.

Weigel spilte i en del filmer, blant annet *[[Predator – den usynlige fiende]]* 2 og *[[Marked for Death]]*, og deltok i tv-serier. Etter en bilulykke i 1990, endret karrieren seg. Etter en stund bestemte Weigel for å spille inn pronofilmer for å spe på inntekten.

Weigel har også lovlig arbeidet som prostituert ved Bunny Ranch i Nevada. 

## Referanser


## Eksterne lenker
* 
* 
*
Kontrollsiffer

**Kontrollsiffer** eller **kontrolltegn** er ekstra tegn eller siffer som blir tilføyd en tall- eller tegngruppe for at man skal kunne kontrollere at gruppen er gjengitt og oppfattet korrekt, eventuelt også tillate oppretting av visse feil. 

Innen informasjonsteknologi består kontrollsiffer ofte av en partitetsbit tilføyd binære data som skal overføres til andre enheter. Inklusive kontrollsiffer skal hver bitgruppe da ha en bestemt pratitet, for eksempel alltid inneholde en odde mengde 1-tall.

## Litteratur
*kontrollsiffer. (2012-01-05) I *[[Store norske leksikon]]*. Henta frå http://snl.no/kontrollsiffer
Lahad Datu-bukta

**Lahad Datu-bukta** (malayisk: *Teluk Lahad Datu* eller *Teluk Darvel*, engelsk: *Darvel Bay* eller *Lahad Datu Bay*), tidligere **Darvelbukta**, er en havbukt som går om lag 80 kilometer i vestlig retning av Sulusjøen og Celebessjøen på østkysten av Sabah nord på Borneo. Bukta ligger i Tawau-divisjonen med Lahad Datu-distriktet i nord og distriktene Kunak og Semporna i sør.
Anne Geneviève de Bourbon

**Anne Geneviève de Bourbon** (født 28. august 1619 i Vincennes, død 5. april 1679 i Paris) var en politisk aktiv fransk adelsdame, hertuginne av Longueville; gift 1642 med Henri II av Orléans, hertug av Longueville. Hun er kjent for sine kjærlighetsaffærer og for sin deltagelse i den franske borgerkrigen Fronden. Hun var datter av Henrik II av Bourbon og Charlotte de Montmorency og søster til Louis II Condé. 

## Biografi
Anne Geneviève de Bourbon ble oppdratt i et kloster men debuterte i selskapslivet i 1635, da hun gjorde suksess i salongen hos Catherine de Vivonne, markise de Rambouillet innen hun ble bortgiftet i 1642. Ekteskapet var ulykkelig. Gjennom sin familie - hennes far var medlem av formynderregjeringen og hennes bror ble berømt for sitt militære talent fra 1643 - fikk hun en innflytelsesrik stilling. Hun gjorde sin ektemake selskap under fredsforhandlingene i Münster i 1646. 

Hun presenterte sin elsker François de La Rochefoucauld for sin bror. Hun var den utløsende faktoren bak den første Fronden i 1648 da hun overtalte sin mann og yngste bror til å slutte seg til opposisjonspartiet. Under Fronden residerte hun i Paris' rådhus og erklærte seg som gudmor til alle barn som ble født der. Hun tok initiativ til den andre Fronden i 1651 da den første fredstraktaten ikke tilfredsstilte henne, og overtalte Condé og Turenne til å slutte seg til opposisjonspartiet. La Rochefoucauld avsluttet forholdet og innledet et nytt med hertuginnen av Chevreuse da hun ble eskortert til Akvitania av hertugen av Nemours i 1653. 

Etter Fronden levde hun med sin mann i Rouen i Normandie, der han var guvernør, og viet seg til gode gjerninger. Ved mannens død i 1663 vendte hun tilbake til Paris, der hun ble benådet av kongen. Hun ble senere kjent for sin interesse for jansenismen, og tok dets tilhengere under sitt vern.   

## Referanser
Albrecht Penck-breen

**Albrecht Penck-breen** er en isbre mellom Frybreen og Evans forlandsbre som flyter i nordøstlig retning mot Tripp Bay på kysten av Victoria Land i Antarktis. Breen ble først kartlagt av den britiske antarktisekspedisjonen (1907−09) og navngitt av Ernest Shackleton etter Albrecht Penck, som var direktør ved Instituttet for oseanografi og geografi i Berlin. Advisory Committee on Antarctic Names (US-ACAN) godkjente navnet i 1949. 

## Se også
*Cape Penck
*Liste over isbreer i Antarktis

## Referanser

*
*
 Denne artikkelen inneholder stoff fra United States Geological Survey-artikkelen «Albrecht Penck Glacier»  som er i offentlig eie (innhold fra Geographic Names Information System).
Algiebreen

**Algiebreen** er en 50 km lang isbre som flyter sørøstover og ut i Nimrodbreen like vest for Nash Range i Antarktis. Breen ble navngitt av New Zealands Ross Sea Committee etter Ronald Macmillan Algie, som var landets minister ansvarlig for vitenskap og industriell forskning og som ga mye støtte til gruppen fra New Zealand under Samveldets trans-antarktiske ekspedisjon i 1956−58. New Zealand Antarctic Place-Names Committee (NZ-APC) godkjente bruken av navnet 24. mai 1961 og amerikanske Advisory Committee on Antarctic Names (US-ACAN) gjorde det samme fire år senere.  Breen ble opprinnelig oppført på kartet på 82°13'S 162°05'Ø, men disse koordinatene ble senere endret til 82°08′S 162°05′Ø. 

## Se også
*Liste over isbreer i Antarktis

## Referanser

*
*
 Denne artikkelen inneholder stoff fra United States Geological Survey-artikkelen «Algie Glacier»  som er i offentlig eie (innhold fra Geographic Names Information System).
Academia de San Carlos

**Academia de San Carlos** er et kunstakademi i Mexico by. Det ble grunnlagt i 1781 av kong Karl III av Spania, og var den første større kunstskolen og det første kunstmuseet i Amerika. Akademiet er i dag en del av Universidad Nacional Autónoma de México. Det har en stor kunstsamling, hvorav de viktigste verka stilles ut på Museo Nacional de San Carlos i Mexico by.

Dagens bygning stammer fra 1790-åra, og befinner seg i byens historiske sentrum, på hjørnet mellom Calle de la Academia og Calle de la Moneda.

## Eksterne lenker
*
Calle Enrique Ibsen

**Calle Enrique Ibsen** er ei gate i Polanco i Mexico by. Den strekker seg mellom Avenida Horacio i nord og Avenida Presidente Masaryk i sør. Parallelt med Calle Enrique Ibsen i vest går Avenida Moliere.

Gata er oppkalt etter den norske dramatikeren og lyrikeren Henrik Ibsen.
Vestopland

***Vestopland*** var ei dagsavis som kom ut i Gjøvik i Innlandet fra 1921 til 1945. Avisene *[[Samhold/Velgeren|Samhold]]* og *[[Gjøviks Blad (1877–1920)|Gjøviks Blad]]* ble i 1920 kjøpt av Landmandsforbundet for å slå dem sammen til et organ for bøndene. Fra nyttår 1921 kom det nye bladet ut under navnet *Vestopland*.

Redaktør var Torstein Lange, som hadde arvet *Gjøviks Blad* i 1914 etter sin far, redaktør og trykker Fredrik Olsen Lange. F.O. Lange var en drivende og dyktig avismann som hadde mangedoblet opplaget siden han overtok avisa i 1877. Det samme kunne man ikke si om sønnen Torstein. En nær medarbeider som arbeidet sammen med ham i mange år, sa at han på de fleste områder var ukvalifisert for jobben.

*Vestopland* var en konservativ, og etter hvert en svært nazivennlig avis. Redaktør Lange benyttet avisa til hemningsløse feider hvor mye vondt blod ble skapt. Avisens ansatte måtte innordne seg redaktørens nærmest diktatoriske ideer. All omtale av alle former for arrangemanger som ikke var i tråd med avisas politiske oppfatning, skulle ikke omtales. Hvis en medarbeider omgikk dette forbudet, måtte vedkommende fratre sin plass uten forutgående oppsigelse.

Mens det i en periode på 1920-tallet var fem aviser som utkom regelmessig på Gjøvik, var det fra 1941 bare en. *[[Oppland Arbeiderblad]]* og *[[Velgeren]]* gikk inn. Bare *Vestopland* var igjen.

Etter freden kom i 1945 tok *Vestopland* tilbake navnet *Samhold* fra 20. juni. Redaktør Torstein Lange ble dømt til tolv års fengsel i landssvikoppgjøret, men slapp ut etter tre år.

## Kilder
*Terje Paulsberg: «Ingens herre - ingens trell - Oppland arbeiderblad 75 år i distriktets tjeneste». ISBN 82-994928-0-7
Aleksander Hesseberg Vikebø

**Aleksander Hesseberg Vikebø** (født 1985) er en norsk løytnant som er dekorert med Krigskorset med sverd og St. Olavsmedaljen med ekegren. Han er av Forsvaret omtalt som «landets høyest dekorerte soldat i moderne tid».

Vikebø begynte sin tjeneste i Forsvaret i 2004. Han har tjenestegjort som spesialsoldat, med fem perioder i Afghanistan. 

## Utmerkelser

Vikebø ble i 2014 tildelt Krigskorset med sverd og St. Olavsmedaljen med ekegren for krigsinnsats i Afghanistan i 2012. Begge dekorasjonene er tildelt for innsats under kontraterroroperasjoner i Kabul i 2012. Krigskorset med sverd ble tildelt for innsats i en ni timer lang kamp for å få frigitt gisler i Kabul. Fienden ble nedkjempet og gislene reddet. Vikebø ble tildelt St. Olavsmedaljen med ekegren for innsats da han ledet norske soldater og afghansk spesialpoliti under et Taliban-angrep med kamper Forsvaret beskrev gikk for seg «på meget nært hold og inne i bygninger. Med fare for eget liv, støttet og ledet løytnanten angrepsstyrken og overbeviste afghanske spesialsoldater om å følge etter, noe som resulterte i nedkjempelse av fienden.»

Vikebø er også tildelt Forsvarets operasjonsmedalje (Afghanistan), Hærens vernedyktighetsmedalje med to stjerner og NATO-medaljen (ISAF).

## Referanser
Bjørn Smith-Hald

**Bjørn Didrik Reginald Aall Smith-Hald** (født 13. januar 1883 i Paris, død 11. juli 1964 i Moss) var en norsk maler, mest kjent for sine barneportrett.

Han var sønn av landskapsmaleren Frithjof Smith-Hald (1846–1903) som kom fra Kristiansand. Mora het Anna Ida Østrup Dahl  (1854–1944) og de var en del av den parisiske kunstnerkoloni. Etter barneår i Paris gikk Bjørn på skole i Bergen fra 1891 til 1895, da han startet sine turer til Europa. Først til Berlin, så Antwerpen og så vinteren 1899 til 1900 i London for å bli skipsmegler som sin bror. Med faren reiste han også til USA på studietur, men faren døde i Chicago i 1903, og Bjørn giftet seg da  i 1904 med Louise Karoline Amalie Nielsen (1866) fra København. De fikk barn og i 1908 debuterte Bjørn hos Blomqvist med nettopp barneportretter.  Også sønnen Frithjof Smith-Hald d.y. (1909–1989) ble maler.

Etterhvert ble det også en del landskap fra Frankrike og Danmark som han hadde besøkt 1918–1919.  Broren Fridtjof Smith-Hald var reiseleder for *Cooks reisebyrå* og omkom 1928 i Gravhalstunnelen da han gikk fra en vogn til en annen.  Derpå fulgte tre år i utlendighet for Bjørn, som bosatte seg i latviske Riga fra 1929 til 1932 der han i 1929 ble gift med Lydotschka (Lydia) Kastisi Werther (1903–1983) som var datterdatter av en greve, og ble med til Norge i landflyktighet. Fra 1950 bosatt på Jeløya ved Moss, med i Alby-kretsen. Kona var sangerinne startet musikkskole i Moss.  Han hadde ikke stilt ut i hovedstaden siden 1933, men ble i 1959 gjenoppdaget av overrettssakfører Per Aabel (1908–1993) som fikk kurator Reidar Revold (1918–1973) til å sette opp en utstilling på Galleri Paletten i Oslo. Nå var maleriene av groteske dyr og huleboere. Datteren Lidia (Løska) Smith-Hald (født 1930) ble innehaver av *Artes Galleri* i Riddervolds gate, som ivret for kunsten til den tyske Horst Janssen (1929–1995).

## Referanser
Rob Ford

**Robert Bruce «Rob» Ford** (født 28. mai 1969 i Etobicoke, død 22. mars 2016 i Toronto) var en canadisk politiker og forretningsmann. Han var den 64. borgermesteren i Toronto i Ontario. Før han ble borgermester, var Ford byråd. Han ble første gang valgt til Toronto bystyre i kommunevalget i 2000, og ble gjenvalgt to ganger etter dette.

I løpet av sin politiske karriere, var Ford gjenstand for en rekke personlige og arbeidsrelaterte kontroverser og søksmål, inkludert en rettssak som nesten resulterte i at han ble fjernet fra embetet. I 2013 ble han involvert i en rusmisbruksskandale, som ble omfattende rapportert i nasjonale og internasjonale medier. Ford benektet påstandene, men etter etterforskning av politiet i 2013 ble det oppdager videoer av Ford. Han innrømmet deretter alle hendelsene, inkludert ulovlig bruk av narkotika.

## Referanser


## Eksterne lenker
* 
*
Ewald Nowotny

**Ewald Nowotny** (født 1944) er en østerriksk jurist, statsviter og økonom, som fra 2008 til 2019 var sentralbanksjef for Østerrikes nasjonalbank. 

## Utdanning og yrkeserfaring
Nowtony studerte jus og statsvitenskap (*government science*) ved Universitetet i Wien og Institute for Advanced Study i Wien, og i 1967 tok han doktorgrad innen jus ved Universitetet i Wien. Han er også æresdoktor innen samfunnsvitenskap og samfunnsøkonomi ved Alpen-Adria-Universität Klagenfurt, en tittel han ble tildelt i 2008. 

Han har jobbet innen akademiske kretser ved siden av sin yrkeskarriere innen banknæringen. Fra 1968 til 1973 var han assistent for professor Kurt W. Rothschild ved Johannes Kepler Universität Linz. Han fikk et innstegsprofessorat, deretter en innstegsforskerstilling og professorat ved Harvard University, Technische Universität Darmstadt og Johannes Kepler-universitetet i Linz i 1973. Han var professor ved Wirtschaftsuniversität Wien fra 1981 til 2008, der han også var viserektor fra 2003 til 2005. 

Han var styremedlem, og senere styreformann (*president*) i Österreichische Postsparkasse (PSK) fra 1971 til 1979. I perioden 1999 til 2003 jobbet han for Den europeiske investeringsbanken i Luxembourg, som visepresident og styremedlem. Fra 2006 til 2007 var han administrerende direktør i BAWAG P.S.K. Bank für Arbeit und Wirtschaft og Österreichische Postsparkasse AG. 

Han har hatt en rekke verv; han har sittet i representantskapet i Vienna Insurance Group, Linz AG, VAMED Management Und Service, Dexia – Kommunalkredit Bank, Oesterreichische Kontrollbank, Voest Alpine og han har sittet i styret i Østerrikes nasjonalbank. Han har vært i Østerrikes parlament i 20 år fra 1979 til 1999, der han fra 1985 til 1999 har ledet Finanskomiteen. 

Den 1. september 2008 overtok han som sentralbanksjef i Østerrikes nasjonalbank, og overtok da etter Klaus Liebscher. Da han gikk av i 2019 overtok Robert Holzmann denne stillingen.

## Referanser


## Eksterne lenker
* CV på sentralbankens hjemmeside
Frithjof Smith-Hald

**Frithjof Smith-Hald** (født 13. september 1846 i Kristiansand, død 11. mars 1903 i Chicago) var en norsk landskapsmaler. 

## Liv og virke
Fra 1865 til 1870 gikk han på Den kongelige tegneskole (etablert 1816) i hovedstaden Christiania og på Johan Fredrik Eckersbergs (1822–1870) malerskole i Grensen (etablert 1859).  Fra 1871 til 1873 flyttet han til Karlsruhe i Tyskland og lærte hos Hans Gude (1825–1903) som hadde tiltrådt der i 1864. Fra 1873 til 1878 var han ved kunstakademiet i Düsseldorf der Gude hadde vært fra 1841. Men han foretrakk Paris og flyttet dit i 1878, og ble Norges kanskje mest kjente landskapsmaler i Europa på den tiden. Han mottok diverse utenlandske medaljer og utmerkelser. På 1890-tallet var familien flyttet til Bergen, men flyttet utenlands igjen i 1895, og bodde blant annet i belgiske Antwerpen fra 1898. Frithjof reiste til Minnesota høsten 1902 med utstillingen sin, og døde av lungebetennelse i Chicago i 1903.

Han var sønn av justissekretær Christian Fredrik Smith og Karen Christine Hald. Derfor ble etternavnet *Smith-Hald*. Selv giftet han seg med Anna Ida Østrup Dahl (1854–1944) som var søster av landskapsmaleren Hans Dahl (1849–1937). De ble foreldre til Frithjof Smith-Hald (1879–1928) og maleren Bjørn Smith-Hald (1883–1964). Datteren Helga Smith-Hald (født 1877) ble komponist og giftet seg i Paris i 1909 med den amerikanske George Edward Gouraud (1842–1912).

Frithjof Smith Hald-Til lands med fangsten.jpg | Til lands med fangsten, 1892
Frithjof Smith-Hald - Solnedgang I Flanderen - IMG 9356.jpg | Solnedgang i Flandern. I Sjøfartsmuseet
'Sunset on the Fjord' (19th cent.) by Frithjof Smith-Hald - Museo Soumaya - Mexico 2024.jpg| Solnedgang på havna, 1893. Museum Soumaia i Mexico by


## Utmerkelser
* Ordre des Palmes académiques (Frankrike), *officier*
* St. Olavs Orden, ridder, 1885
* Den franske Æreslegionen
* Den spanske Karl IIIs orden

## Omtaler
* Frederick W. Morton, *[http://archive.org/details/jstor-25505758 Frithjof Smith-Hald, Norwegian landscape painter]* i Brush & Pencil, vol. X, nr. 3, juni 1902.

## Referanser


## Eksterne lenker
*
Før frostnettene

***Før frostnettene*** er en norsk dramafilm fra 1966, regissert av Arnljot Berg. Filmen er basert på romanen *[[Fjorten dager før frostnettene]]*, som var skrevet av Sigurd Hoel.

## Handling
*Knut Holmen* (spilt av Arne Lie) feirer sin førtiårsdag med å begynne å lete etter sin ungdom. Han treffer den unge kvinnen *Vera Boye* (Anne-Lise Tangstad). Hun blir *Holmen*s heftige romanse i noen få høst-uker. En venn låner Knut en leilighet, som han fritt anvender til å være utro mot sin egen kone. 

## Rolleliste
* Arne Lie som Knut Holmen
* Anne-Lise Tangstad som Vera Boye
* Inger Marie Andersen som Agnete Holmen
* Rolf Søder som Arne Ramstad.
* Ingrid Valvik som Helga
* Carsten Winger som Hagen

## Referanser


## Eksterne lenker
*
Ole Enger (Stompa)

**Ole Enger** (1948–2014) var en norsk bedriftsleder, revisor og barneskuespiller kjent fra rollen som Stompa som han spilte i tre spillefilmer i løpet av 1960-årene.

## Bakgrunn
Enger ble født i Oslo. Etter gymnaset tok han revisorutdannelse. Han arbeidet deretter en del år som revisor før han ble økonomisjef i Erling Sande Gruppen og deretter Bergheim-systemet. I 2006 ble han ansatt som administrativ leder for StorOslo Service og Persontransport.

## Rollen som Stompa
Det var en tilfeldighet at Enger fikk rollen som Stompa. Han var statist i den første filmen der klassekameraten Rolf Kirkvaag spilte rollen, men Kirkvaag gikk lei og Enger ble spurt om å overta. Til tross for suksessen med rollen ønsket ikke Enger å satse på skuespilleryrket, men utdannet seg isteden til revisor.

Enger døde etter lengre tids kreftsykdom.

## Filmografi
* *[[Stompa selvfølgelig!]]* (1963) – Stompa
* *[[Stompa forelsker seg]]* (1965) – Stompa
* *[[Stompa til sjøs]]* (1967) – Stompa

## Referanser


## Eksterne lenker
*
Ole Enger

**Ole Enger** er navnet til flere personer:

*Ole Gunnulf Enger (1901−1991), norsk idrettsleder.
*Ole Enger (Stompa) (1948−2014), norsk bedriftsleder og ungdomsskuespiller (kjent fra Stompa-filmene).
*Ole Enger (1948) (f. 1948), norsk konsernsjef.
*Ole Christen Enger (f. 1983), norsk skihopper.
Telephones

**Telephones** er artistnavnet til **Henning Brandt-Hansen Severud** (født 1982), en norsk DJ og produsent innen elektronisk dansemusikk. Han er opprinnelig fra Klokkarvik utenfor Bergen, men i dag bosatt i Berlin hvor han jobber fulltid med musikk.

I 2010 ga han ut singelen *Kanal/Turkis* på plateselskapet Full Pupp. I 2014 slapp han EP-en *The Ocean Called EP* på plateselskapet Running Back, hvorav låten "Blaff" havnet på #16 plass på nettstedet Resident Advisor sin kåring *Top 50 Tracks* i 2014. Siden har han gitt ut en rekke utgivelser og remikser, blant annet for Vangelis Katsoulis og José Padilla, i tillegg til regelmessig internasjonal turnering som DJ. Han har også produsert musikk for José Padilla, en legende innen *Balearic* sjangeren og mannen bak de originale *Cafe Del Mar* samleplatene. Telephones album debut *Vibe Telemetry* ble nominert til Spellemannprisen 2016 i klassen elektronika. I 2019 startet han plateselskapet European Carryall Records 

## Diskografi
**"Kanal/Turkis"* (Full Pupp, 2010)https://www.discogs.com/Telephones-Kanal-Turkis/release/2608872
*DJ Fett Burger & Telephones *"Rytmenarkotisk"* (Sex Tags UFO, 2013)https://www.discogs.com/DJ-Fett-Burger-Telephones-Rytmenarkotisk/release/4783932
**"Lotusland"* (Love On The Rocks, 2014)https://www.discogs.com/Telephones-Lotusland/master/715814
**"The Ocean Called EP"* (Running Back, 2014)https://www.discogs.com/Telephones-The-Ocean-Called-EP/master/689256
*Skatebård & Love Nation *"Pleasure Unit 1 (Telephones Versions)"* (Pleasure Unit 2014)https://www.discogs.com/Skateb%C3%A5rd-Love-Nation-Pleasure-Unit-1-Telephones-Versions/release/5461435
**"Vibe Telemetry" LP* (Running Back, 2016)https://www.discogs.com/Telephones-Vibe-Telemetry/master/1089376
*Luca Lozano & Telephones *"Double Vision EP"* (Klasse Wrecks, 2018)https://www.discogs.com/Luca-Lozano-Telephones-Double-Vision-EP/release/12540529
**"From The Vaults 1998-2018 Vol. 1"* (European Carryall, 2019)https://www.discogs.com/Telephones-From-The-Vaults-1998-2018-Vol-1/release/13241370

## Referanser
Lyngen sorenskriveri

**Lyngen sorenskriveri **var et sorenskriveri i Troms fylke mellom 1. januar 1917 og 1. juli 1990. Det oppstod som følge av at Tromsø sorenskriveri ble nedlagt, og i stedet fikk man to nye, kalt Lyngen og Malangen sorenskriveri. Lyngen sorenskriveri omfattet da følgende tinglag: Karlsøy, Lyngen og Skjervøy. Fra 23. september 1921 ble også Tromsøysund tinglag overført til Lyngen sorenskriveri. Fra slutten av 1920-tallet sluttet man å bruke benevnelsen tinglag. Sorenskriveriet dekket nå følgende herreder: Tromsøysund, Sørfjord (fra 1.oktober 1937 navneskifte til Ullsfjord), Karlsøy, Helgøy, Skjervøy, Nordreisa, Kvænangen og Lyngen (fra omkring 1930 delt i kommunene Lyngen, Kåfjord og Storfjord).

Neste endring av jurisdiksjonsområde fant sted i 1964. Deler av Hillesøy, samt de tidligere øydelene av Tromsøysund kommune med unntak av Tromsøya ble lagt inn under Lyngen sorenskriveri. Ullsfjord og fastlandsdelene av tidligere Tromsøysund kommune ble overført til Malangen sorenskriveri. Fra 1. april 1985 ble Balsfjord kommune overført til Lyngen sorenskriveris jurisdiksjonsområde.

1. juli 1990 ble Lyngen sorenskriveri nedlagt. Embetets jurisdiksjonsområde ble fra denne dato en del av den nyopprettede Nord-Troms herredsrett sitt distrikt.

## Arkiv
Arkivet etter Lyngen sorenskriveri er avlevert til Statsarkivet i Tromsø i flere omganger. Det daværende Statsarkivkontoret i Tromsø mottok i 1955 64 protokoller, disse utgjorde omtrent 2,8 hyllemeter. I 1989 og 1990 avleverte Lyngen sorenskriveri henholdsvis 51,5 og 9,5 hyllemeter til Statsarkivet i Tromsø. I 2001 kom den det ytterligere arkivmateriale, i alt 6,9 hyllemeter. Arkivmaterialet utgjør i dag samlet om lag 70,7 hyllemeter. Av dette utgjør pantebøker og panteregistre 3 hyllemeter.

## Kilder
Statsarkivet i Tromsø: Arkivkatalog for Lyngen sorenskriveri.
## Eksterne lenker
* Lyngen sorenskriveri sitt arkiv hos Statsarkivet i Tromsø